
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1510 


3 Δεκεμβρίου 2002 


ΑΠΟΦΑΣΕΙ Σ 

Αριθ. 67754/8530 

Σύστημα ελέγχου συμπεριφοράς οδηγών αυτοκινήτων, 
μοτοσικλετών και μοτοποδηλάτων (ΣΕΣΟ). 

ΟΙ ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ - 
ΔΗΜΟΣΙΑΣ ΤΑΞΗΣ 

Έχοντας υπόψη 

1. Τις διατάξεις του άρθρου 107του Ν. 2696/99 (ΦΕΚ57 
ΤΑ’/23-3-1999) «Περί κυρώσεως του Κώδικα Οδικής Κυ¬ 
κλοφορίας». 

2. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως το άρ¬ 
θρο αυτό προστέθηκε με το άρθρο 27 του Ν. 2081/1992 
(ΑΊ54) καιαντικαταστάθηκεμετο άρθρο 1 παρ. 2ατου Ν. 
2469/1997 (Α'38). 

3. Ότι, για ορισμένες παραβάσεις του Κώδικα οδικής 
Κυκλοφορίας οι οποίες είναι ενταγμένες στο Σύστημα 
Ελέγχου Συμπεριφοράς Οδηγών, (Σ.Ε.Σ.Ο.), απαιτείται 
παράλληλα και η επιβολή διοικητικών κυρώσεων, για το 
λόγο ότι οι παραβάσεις αυτές επηρεάζουν σε μεγάλο 
βαθμό την οδική ασφάλεια και είναι κύριες αιτίες τροχαί¬ 
ων ατυχημάτων. 


4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Αναμόρφωση ΣΕΣΟ 

Αναμορφώνεται το Σύστημα Ελέγχου Συμπεριφοράς 
Οδηγών αυτοκινήτων, μοτοσικλετών και μοτοποδηλάτων 
(ΣΕΣΟ), όπως αυτό καθορίζεται στα επόμενα άρθρα αυ¬ 
τής της απόφασης. 

Άρθρο 2 

Πεδίο Εφαρμογής του ΣΕΣΟ 

Στο ΣΕΣΟ εντάσσεται, ελέγχεται και παρακολουθείται η 
οδική συμπεριφορά κατόχων άδειας οδήγησης αυτοκινή¬ 
των, μοτοσικλετών και μοτοποδηλάτων, που έχει εκδοθεί 
από ελληνική ή ξένη αρχή, εφόσον η άδεια αυτή ισχύει 
στην Ελλάδα σύμφωνα με τις εκάστοτε ισχύουσες διατά- 
ξεις. 

Άρθρο 3 

Παραβάσεις Κ.Ο.Κ. - Βαθμοί ποινής 

Στο ΣΕΣΟ εντάσσονται οι παραβάσεις άρθρων του 
ΚΟΚ, όπως αυτές περιγράφονται στον παρακάτω πίνακα, 
με τους αντίστοιχους, για κάθε παράβαση, βαθμούς ποι¬ 
νής: 

2. Άρθρο 4 
(παρ. 3) 



άτων Τροχονόμου 


Παραβίαση πινακίδων Ρ-1, Ρ-2, Ρ-71, Ρ-72 ή τον 
συνδυασμό αυτών με πρόσθετες πινακίδες 


Παραβίαση πινακίδων Ρ-5, Ρ-6, Ρ-7, Ρ-8, Ρ-9, Ρ- 
10. Ρ-12.Ρ-13, Ρ-14, Ρ-18, Ρ-19, Ρ-20, Ρ-21.Ρ-22, 
Ρ-23, Ρ-24, Ρ-25, Ρ-26, Ρ-27, Ρ-28, Ρ-29, Ρ-30, Ρ- 
31, Ρ-45, Ρ-46, Ρ-47, Ρ-48, Ρ-49, Ρ-50, Ρ-50α, Ρ- 
50δ, Ρ-51α, Ρ-51δ, Ρ-52, Ρ-52α, Ρ-52δ, Ρ-53, Ρ- 
54, Ρ-55, Ρ-56, Ρ-57, Ρ-59, Ρ-60, Ρ-63, Ρ-64, Ρ- 
65, Ρ-66, Ρ-67, Ρ-73α, Ρ-73δ, Ρ-74α, Ρ-74δ, Ρ-75 
ή τον συνδυασμό αυτών με πρόσθετες πινακίδες. 


Οριζόντια σήμανση οδών 
Περιπτώσεις α, β, γ, δ, ε, στ, ζ, ια, ιγ, εκτός 
κατοικημένης περιοχής 


Περιπτώσεις α, β, γ, δ, ε, στ, ζ, ια, ιγ, εντός 
κατοικ 


1Μ >11 I Ιι 
Π ΚΜ ,ΙιΚ · 


Παραβίαση ερυθρού σήματος Περιπτώσεις β, ε, η, 


Γενικές διατάξεις που αφορούν την αντικανονική 
συμπεριφορά του οδηγού 


Μη τήρηση χρονικών ορίων και μη λήψη μέτρων 
παθητικής ασφάλειας των επιβατών. 


Αντικανονική θέση στο οδόστρωμα 


Αντικανονικό προσπέρασμα 


Υπέρβαση ορίου ταχύτητας από 20 έως 40 χιλ. την 
ώρα 


Έλλειψη ταχογράφου ή περιοριστή ταχύτητας ή μη 
λειτουργία αυτών. 


Μη χρήση δεικτών κατεύθυνσης 


Επικίνδυνοι ελιγμοί 


Παρακώλυση κυκλοφορίας σε ισόπεδο κόμβο 


Παραβίαση προτεραιότητας 


Αντικανονική κίνηση σε αυτοκινητόδρομους και 
οδούς ταχείας κυκλοφορίας 


Αντικανονική μεταφορά παιδιών 


Αντικανονική συμπεριφορά οδηγών προς πεζού 

15 

Άρθρο 42 

Παρ. 6α 

Περιεκτικότητα αλκοόλ στο αίμα από 0,50 9Γ./Ι 
έως 0.80 ςτ./Ι. μετρούμενη με τη μέθοδο της 
αιμοληψίας ή από 0,25 έως 0,40 χιλιοστά του 
γραμμαρίου ανά λίτρο εκπνεόμενου αέρα, όταν η 
μέτρηση γίνεται στον εκπνεόμενο αέρα με 
αντίστοιχη συσκευή αλκοολομέτρου. 

Γ8 

3 

16. 

Άρθρο 44 

Παρ. 1,2,3) 

Μη διευκόλυνση οχημάτων έκτακτης ανάγκης 

Ε8 

5 

17. 



Γ9 

3 

18. 

Άρθρο 82 
(παρ. 4) 

Αντικανονικός πρόσθετος εξοπλισμός οχημάτων 

Ε9 

5 


Άρθρο 4 

Παραβάσεις του ΚΟΚ για τις οποίες, παράλληλα προς 
την καταχώρηση βαθμών μέσω του ΣΕΣΟ, επιβάλλεται 
και η διοικητική ποινή της αφαίρεσης της άδειας κυκλο¬ 
φορίας και των κρατικών πινακίδων κυκλοφορίας. 

1. Καθορίζουμε τις εξής παραβάσεις του Κώδικα Οδι¬ 
κής Κυκλοφορίας γιατις οποίες, παράλληλα προς την κα¬ 
ταχώρηση βαθμών μέσω του Συστήματος Ελέγχου Συ¬ 
μπεριφοράς Οδηγών (ΣΕΣΟ), επιβάλλεται και η διοικητι¬ 
κή ποινή της αφαίρεσης της άδειας.κυκλοφορίας και των 
κρατικών πινακίδων κυκλοφορίας του οχήματος για είκο¬ 
σι (20) ημέρες, σύμφωνα με τη διαδικασία των παραγρά¬ 
φων 5 και 6 του άρθρου 103 του Κώδικα Οδικής Κυκλο¬ 
φορίας και σε εφαρμογή της παρ. 4 του άρθρου 107 του 
ΚΟΚ. 

α) Παραβίαση διαγραμμίσεων οδών (άρθρο 5 παρ.8 πε¬ 
ριπτώσεις α,β,γ,ι και ια). 

β) Παραβίαση ερυθρού σηματοδότη (άρθρο 6 παρ. 1 
περιπτώσεις β, ε και η). 

γ) Αντικανονική θέση στο δρόμο (άρθρο 16 παρ.5,6 και 
7). 

δ) Αντικανονικό προσπέρασμα (άρθρο 17 παρ. 3,4,6 
και7). 

ε) Παραβίαση προτεραιότητας (άρθρο 26 παρ. 4 και 5). 

2 . Για τον τρόπο, τη διαδικασία και τις προϋποθέσεις 
αφαίρεσης των στοιχείων κυκλοφορίας έχουν ανάλογη 
εφαρμογή οι διατάξεις της υπ. αριθ.1584/8/1/1982 κ.υ.α 
(Β 27), όπως ισχύει. 

Άρθρο 5 
Κυρώσεις 

1. Σε περίπτωση συρροής παραβάσεων του Κ.Ο.Κ. κα¬ 
τά το άρθρο 3 της παρούσας απόφασης, το αρμόδιο όρ¬ 
γανο που τις βεβαιώνει βαθμολογεί όλες τις παραβάσεις. 

2. Η άδεια οδήγησης αφαιρείται, κατ'εφαρμογή των δια¬ 
τάξεων του άρθρου 9 της παρούσας απόφασης, με την 
συμπλήρωση στο μητρώο του παραβάτη-οδηγού είκοσι 
πέντε (25) βαθμών. 

3. Κάθε παράβαση του Κ.Ο.Κ., που είναι καταχωρισμέ¬ 
νη στο μητρώο του παραβάτη - οδηγού, σύμφωνα με το 
άρθρο 6 της παρούσας απόφασης, μαζί με τους βαθμούς 
που αντιστοιχούν σ’ αυτή, παραγράφεται μόλις συμπλη¬ 
ρωθεί χρονικό διάστημα τεσσάρων (4) ετών, από την ημε¬ 
ρομηνία βεβαίωσης της παράβασης, αν δεν έχει συμπλη¬ 
ρωθεί το όριο των 25 βαθμών. Ειδικά, οι παραβάσεις που 
διαπράττονται από οδηγό, όταν αυτός οδηγεί όχημα Δη¬ 


μόσιας Χρήσης, διαγράφονται μόλις συμπληρωθεί διά¬ 
στημα δύο (2) ετών από την ημερομηνία βεβαίωσης της 
παράβασης, αν δεν έχει συμπληρωθεί το ανώτατο όριο 
βαθμών ποινής. 

4. Οι καταχωρισμένες στο μητρώο του παραβάτη-οδη¬ 
γού παραβάσεις διατάξεων του Κ.Ο.Κ., που υπάγονται 
στο ΣΕΣΟ και οι αντίστοιχοι βαθμοί ποινής, με τον υπολο¬ 
γισμό των οποίων έγινε η αφαίρεση της άδειας οδήγησής 
του, διαγράφονται μετά την παραλαβή από την καθ'ύλη 
αρμόδια Υπηρεσία, της σχετικής έγγραφης ειδοποίησης 
του Αστυνομικού Τμήματος, στην οποία βεβαιώνεται ότι 
αφαιρέθηκε η παραπάνω αναφερόμενη άδεια. 

5. Στην περίπτωση που ο οδηγός, κατά το χρονικό διά¬ 
στημα από την ημερομηνία συμπλήρωσης των 25 βαθμών 
ποινής μέχρι την αφαίρεση της άδειας οδήγησης, δια- 
πράττει παραβάσεις, οι αντίστοιχοι βαθμοί ποινής κατα¬ 
χωρίζονται στο μητρώο του, και υπολογίζονται για την 
αφαίρεση της τυχόν επαναχορηγούμενης άδειας οδήγη¬ 
σης . 

Άρθρο 6 

Τρόπος βεβαίωσης παραβάσεων 

1. Η βεβαίωση των παραβάσεων του άρθρου 3 της πα¬ 
ρούσας απόφασης, γίνεται με εκθέσεις βεβαίωσης παρά¬ 
βασης-κλήσης, κατά τον καθιερωμένο τρόπο, από αρμό¬ 
δια όργανα των αστυνομικών και λοιπών αρχών, τα οποία 
ανακοινώνουν στον παραβάτη-οδηγό ότι η παράβαση 
που έγινε υπάγεται στο ΣΕΣΟ και αν είναι δυνατό και τους 
βαθμούς που αντιστοιχούν στην παράβαση αυτή. 

ΟΙ εκθέσεις αυτές παραδίδονται από τα οικεία όργανα 
σε εξουσιοδοτημένο βαθμοφόρο της υπηρεσίας που 
υπηρετούν, αμέσως μετά το πέρας του ωραρίου τους. 

2. Εάν η βεβαίωση της παράβασης γίνει μόνο με βάση 
τον αριθμό κυκλοφορίαςτου οχήματος, τότε η σχετική έκ¬ 
θεση επιδίδεται με δημόσιο έγγραφο στον φερόμενο σαν 
ιδιοκτήτη αυτού και σε περίπτωση συνιδιοκτησίας, σε 
έναν από τους συνιδιοκτήτες. Στην περίπτωση που ο ανα- 
φερόμενος στο προηγούμενο εδάφιο ιδιοκτήτης, ισχυρι¬ 
στεί ότι δεν ήταν αυτός ο παραβάτης-οδηγός, για τη ή τις 
συγκεκριμένες παραβάσεις, υποχρεούται εντός αποκλει¬ 
στικής προθεσμίας πέντε (5) ημερών από τη χρονολογία 
επίδοσης της πιο πάνω έκθεσης, να υποβάλει υπεύθυνη 
δήλωση του Ν. 1599/86 στο Αστυνομικό Τμήμα της περιο¬ 
χής κατοικίας του ή στην Υπηρεσία που όργανό της βε¬ 
βαίωσε την παράβαση, στην οποία να δηλώνει, ότι δεν εί¬ 
ναι αυτός ο παραβάτης-οδηγός, καθώς και το ονοματε¬ 
πώνυμο και τη διεύθυνση κατοικίας του συγκεκριμένου 

οδηγού στον οποίο είχε παραχωρήσει τη χρήση του οχή¬ 
ματος. 

Σε περίπτωση που δεν υποβάλλει την παραπάνω δήλω¬ 
ση στην καθοριζόμενη προθεσμία, τότε παραβάτης λογί¬ 
ζεται ο ιδιοκτήτης του οχήματος ή επί συνιδιοκτητών ο 
έχων το μεγαλύτερο ποσοστό ιδιοκτησίας αυτού ή επί 
εταιρειών ο νόμιμος εκπρόσωπος αυτής και οι διατάξεις 
της παρούσας απόφασης εφαρμόζονται γι'αυτούς. 

3. Το σύνολο των βεβαιωμένων παραβάσεων που αφο¬ 
ρούν το σύστημα της παρούσας απόφασης σύμφωνα με 
τις κατά την παράγραφο 1 του άρθρου αυτού εκθέσεις, 
καταχωρίζεται σε ειδική κατάσταση. Οι εκθέσεις βεβαίω¬ 
σης παράβασης-κλήσης που περιέχουν τις παραβάσεις 
αυτές, παραμένουν στην αρμόδια υπηρεσία, όργανο της 
οποίας βεβαίωσε την παράβαση, για τρεις (3) ημέρες από 
τη χρονολογία της βεβαίωσής τους. Στο χρονικό αυτό 
διάστημα ο παραβάτης-οδηγός για τον οποίο βεβαιώθη¬ 
κε η παράβαση, μπορεί να εμφανισθεί ενώπιον του διοι¬ 
κητή ή του παρ’αυτού οριζομένου ανακριτικού υπαλλή¬ 
λου της ίδιας υπηρεσίας, για να εκθέσει τις αντιρρήσεις 
του για την παράβαση που έκανε. 

Σε περίπτωση που οι αντιρρήσεις αυτές κριθούν βάσι¬ 
μες, δεν υπολογίζονται οι βαθμοί που προβλέπονται για 
την παράβαση που βεβαιώθηκε, με σχετική αιτιολογημέ¬ 
νη πράξη που γίνεται πάνω στην έκθεση βεβαίωσης πα¬ 
ράβασης-κλήσης. Μετά την παρέλευση του πιο πάνω 
τριημέρου, σημειώνονται στην παραπάνω ειδική κατά¬ 
σταση εκείνες οι παραβάσεις που οι βαθμοί τους δεν υπο¬ 
λογίζονται στο σύστημα. 

4. Οι εκθέσεις που αντιστοιχούν σε παραβάσεις που 
υπολογίζονται στο ΣΕΣΟ καταχωρούνται σε ειδική μηχα¬ 
νογραφική έντυπη κατάσταση, που αποστέλλεται με έγ¬ 
γραφο της Αστυνομικής Αρχής στην καθ'ύλη αρμόδια 
Υπηρεσία ή μέσω του συστήματος μηχανογράφησης (ΟΝ 
Ι_ΙΝΕ). Οι καταστάσεις αυτές (μία ή περισσότερες), απο- 
στέλλονται, όπως ορίζεται πιο πάνω, το πρώτο δεκαπεν¬ 
θήμερο κάθε μήνα και αφορούντις παραβάσεις του προη¬ 
γούμενου μήνα. Αν μια κατάσταση δεν συμπληρωθεί πλή¬ 
ρως μέσα σε ένα μήνα, τότε αυτή κλείεται με όσες στήλες 
της έχουν συμπληρωθεί, μέχρι την τελευταία μέρα του 
προηγούμενου μήνα και αποστέλλεται όπως ορίζεται πιο 
πάνω. Οι κατά την παρούσα παράγραφο ειδικές έντυπες 
μηχανογραφικές καταστάσεις, αριθμούνται με συνεχιζό¬ 
μενη αύξουσα αρίθμηση που αρχίζει για κάθε Αστυνομική 
Αρχή από τον αριθμό ένα (1) κάθε πρώτη του έτους. 

5. Οι καταστάσεις που αποστέλλονται με έγγραφο πρω- 
τοκολλούνται από την αρμόδια υπηρεσία σε ειδικό για το 
σκοπό αυτό πρωτόκολλο. Τα στοιχεία των καταστάσεων 
αυτών μηχανογραφούνται εντός δεκαπέντε (15) ημερών 
το αργότερο, από την παραλαβή τους. 

6. Οι εκθέσεις που αφορούν στο ΣΕΣΟ καθώς και τα 
αντίγραφα των ειδικών μηχανογραφικών έντυπων κατα¬ 
στάσεων, διατηρούνται στο αρχείο των αρμοδίων υπηρε- 
σιώντου Υπουργείου Δημόσιας Τάξης για έξι (6) τουλάχι¬ 
στον χρόνια. 

7. Οι ειδικές μηχανογραφικές έντυπες καταστάσεις της 
παραγρ. 5 του παρόντος άρθρου, διατηρούνται στο αρ¬ 
χείο της αρμόδιας υπηρεσίας για την τήρηση του μηχα¬ 
νογραφικού μητρώου, για έξι (6) τουλάχιστον χρόνια. 

8. Σχετικό υπόδειγμα του περιεχομένου της ειδικής μη¬ 
χανογραφικής έντυπης κατάστασης (υπόδειγμα Υ1) προ- 
σαρτάται στην παρούσα απόφαση και αποτελεί αναπό¬ 
σπαστο μέρος αυτής. 


Άρθρο 7 

Τήρηση μηχανογραφικού μητρώου 

1. Η αρμόδια Υπηρεσία για την παρακολούθηση των 
τροχαίων παραβάσεων που υπάγονται στο Σ.Ε.Σ.Ο σύμ¬ 
φωνα με το άρθρο 3 της παρούσας,τηρεί ειδικό μηχανο¬ 
γραφικό αρχείο στο οποίο καταχωρίζονται οι πιο πάνω 
παραβάσεις με τους αντίστοιχους βαθμούς ποινής, στο 
μητρώο του παραβάτη οδηγού που τις διέπραξε. 

2. Αρμόδια Υπηρεσία για την εφαρμογή του παρόντος 
άρθρου θεωρείται: 

α) Για τις άδειες οδήγησης αυτοκινήτων και μοτοσικλε¬ 
τών, η Διεύθυνση Οργάνωσης και Πληροφορικής του 
Υπουργείου Μεταφορών και Επικοινωνιών 

β) Γ ια τις άδειες οδήγησης μοτοποδηλάτων, η Διεύθυν¬ 
ση Τροχαίας του Αρχηγείου της Ελληνικής Αστυνομίας, 
του Υπουργείου Δημόσιας Τάξης. 

Άρθρο 8 

Προειδοποιητικό έγγραφο 

1. Όταν, κατ'εφαρμογή του ΣΕΣΟ, συμπληρωθούν στο 
μητρώο του παραβάτη οδηγού δέκα πέντε (15) τουλάχι¬ 
στον βαθμοί ποινής, τότε από την αρμόδια Υπηρεσία 
αποστέλλεται στον παραβάτη-οδηγό, είτεταχυδρομικώς 
με συστημένη επιστολή, είτε με υπάλληλο της Υπηρεσίας, 
είτε με ηλεκτρονικό ταχυδρομείο (τηλεμοιοτυπία, ηλε¬ 
κτρονικό ταχυδρομείο), είτε με κάθε άλλο πρόσφορο τρό¬ 
πο, (υπό την προϋπόθεση να αποδεικνύεται η αποστολή 
του), έγγραφο προειδοποιητικό, στο οποίο μεταξύ άλλων 
αναφέρονται: 

α) Κάθε μία παράβαση που διέπραξε, τις διατάξεις του 
ΚΟΚ που αντιστοιχεί, τους βαθμούς ποινής, την ημερο¬ 
μηνία και ώρα που διαπράχθηκε, το σύνολο των βαθμών 
ποινής που έχει συγκεντρώσει ο παραβάτης-οδηγός και 
την Αστυνομική Αρχή που βεβαίωσε και απέστειλε τις πα¬ 
ραβάσεις. 

β) Προειδοποίηση για τις συνέπειες που θα έχει ο οδη¬ 
γός στην περίπτωση συγκέντρωσης είκοσι πέντε (25) και 
άνω βαθμών. 

γ) Οποιοδήποτε ενημερωτικό στοιχείο, για την τήρηση 
του Κ. Ο. Κ., το ΣΕΣΟ και την οδική ασφάλεια. 

2. Σχετικό υπόδειγμα του περιεχομένου του προειδο¬ 
ποιητικού εγγράφου, (Υπόδειγμα Υ2), προσαρτάται στην 
παρούσα απόφαση ως αναπόσπαστο μέρος αυτής. 

3. Η μη παραλαβή (λήψη), του προειδοποιητικού εγ¬ 
γράφου από τον παραβάτη οδηγό, δεν κωλύει την έκδο¬ 
ση του εγγράφου αφαίρεσης της άδειας οδήγησης. 

Άρθρο 9 

Επιβολή διοικητικών κυρώσεων 

1. Όταν στο μητρώο του παραβάτη-οδηγού, συμπλη¬ 
ρωθούν κατ'εφαρμογή των διατάξεων της παρούσας 
απόφασης, είκοσι πέντε (25) βαθμοί τουλάχιστον, η αρ¬ 
μόδια Υπηρεσία εκδίδει έγγραφο αφαίρεσης της άδειας 
οδήγησης, το οποίο εκτελείται οποτεδήποτε εντοπισθεί ο 
παραβάτης οδηγός. 

2. Το πιο πάνω έγγραφο απευθύνεται προς τον παρα¬ 
βάτη-οδηγό και αποστέλλεται σ'αυτόν ταχυδρομικά με 
απόδειξη παραλαβής ή με κάθε άλλο πρόσφορο τρόπο, 
και κοινοποιείται στο Αστυνομικό Τμήμα της περιοχής κα¬ 
τοικίας που έχει δηλώσει ο ίδιος ή αυτή που αναγράφει η 
άδεια οδήγησης. Με το έγγραφο αυτό καλείται ο παρα- 

βάτης-οδηγός να παραδώσει την άδεια οδήγησής του 
στο αναφερόμενο πιο πάνω αστυνομικό τμήμα, μέσα σε 
προθεσμία πέντε (5) ημερών, από την επομένη ημέρα της 
παραλαβής του πιο πάνω εγγράφου. Η αφαίρεση της 
άδειας οδήγησης πραγματοποιείται και στην περίπτωση 
που ο παραβάτης-οδηγός ισχυριστεί, ότι δεν έχει λάβει 
γνώση του περιεχομένου του προειδοποιητικού εγγρά¬ 
φου του άρθρου 8 της παρούσας απόφασης. 

3. Σε περίπτωση που ο παραβάτης-οδηγός δεν συμ¬ 
μορφωθεί με το περιεχόμενο του, κατά τις προηγούμενες 
παραγράφους, εγγράφου, η άδεια οδήγησης αφαιρείται 
από το οικείο Αστυνομικό Τμήμα εφαρμοζομένων κατά τα 
λοιπά των διατάξεων της παρ. 5 του εδαφίου 3, του άρ¬ 
θρου 103 του ΚΟΚ. 

4. Αν, μετά την πάροδο της προθεσμίας των πέντε (5) 
ημερών της παρ. 2 του παρόντος άρθρου, ο οδηγός για 
οποιοδήποτε λόγο, δεν παραδώσει την άδεια οδήγησης 
ως ώφειλε, η άδεια οδήγησης παύει αυτοδίκαια να ισχύει. 
Στην περίπτωση αυτή εφαρμόζονται επιπρόσθετα και οι 
διατάξεις του άρθρου 103 του ΚΟΚ. 

5. Κάθε άδεια οδήγησης αυτοκινήτου ή μοτοσικλέτας, 
που έχει αφαιρεθεί σύμφωνα με τις διατάξεις των προη¬ 
γούμενων παραγράφων, αποστέλλεται με σχετικό έγγρα¬ 
φο του αρμόδιου Αστυνομικού Τμήματος στην αρμόδια 
υπηρεσία Μεταφορών και Επικοινωνιών της Νομαρχια¬ 
κής Αυτοδιοίκησης, στην περιοχή της οποίας έχει την κα¬ 
τοικία του ο κάτοχος της άδειας. Κάθε άδεια οδήγησης 
μοτοποδηλάτου, αποστέλλεται στο Αστυνομικό Τμήμα 
του τόπου κατοικίας του κατόχου της άδειας οδήγησης. 
Στο πιο πάνω έγγραφο αναφέρεται εκτός των άλλων, η 
ημερομηνία αφαίρεσης της άδειας οδήγησης και κοινο¬ 
ποιείται προς την υπηρεσία που εξέδωσε το έγγραφο 
αφαίρεσης, η οποία υποχρεούται να ενημερώσει το αρ¬ 
χείο. 

6. Αν ο παραβάτης οδηγός, που ειδοποιείται να παρα- 
δώσει την άδεια οδήγησής του, δηλώσει εντός της προ¬ 


θεσμίας των πέντε (5) ημερών, απώλεια ή κλοπή της, υπο- 
χρεούται να υποβάλλει στο οικείο Αστυνομικό Τμήμα σχε¬ 
τική υπεύθυνη δήλωση του άρθρου 8 του Ν. 1599/86, η 
οποία και αποστέλλεται αντί της άδειας οδήγησης, στην 
αρμόδια Υπηρεσία. Φωτοαντίγραφο αυτής κοινοποιείται 
στην Υπηρεσία έκδοσης του αφαιρετηρίου. Από την υπο¬ 
βολή της υπεύθυνης δήλωσης αρχίζει ο χρόνος που ορί¬ 
ζεται στην παράγραφο 2 του άρθρου 10 της παρούσας, 
για την επανεξέταση του οδηγού. 

7. Οι παραβάσεις που έχουν καταχωρηθεί στις έντυπες 
καταστάσεις (Υπόδειγμα Υ1) των Αστυνομικών Αρχών και 
έχουν αποσταλεί στην καθ'ύλη αρμόδια Υπηρεσία του άρ¬ 
θρου 7 της παρούσας, μπορούν να διαγραφούν μόνο με 
σχετικό έγγραφο της ίδιας Αρχής που τις καταχώρισε. 

8. Σχετικό υπόδειγμα του περιεχομένου του εγγράφου 
της παρ. 1 του παρόντος άρθρου (Υπόδειγμα Υ3) προ- 
σαρτάται στην παρούσα απόφαση, ως αναπόσπαστο μέ¬ 
ρος αυτής. 

Άρθρο 10 

Επαναχορήγηση άδειας οδήγησης που 
αφαιρέθηκε με το ΣΕΣΟ 

1. Η άδεια οδήγησης αυτοκινήτων ή μοτοσικλετών που 
αφαιρέθηκε ή έπαψε να ισχύει, κατ'εφαρμογή των διατά¬ 
ξεων της παρούσας απόφασης, επαναχορηγείται στον 
κάτοχό της εφόσον αυτός παρακολουθήσει το πενήντα 
τοις εκατό (50%) των ελάχιστων μαθημάτων θεωρητικής, 
από την ύλη του εγχειριδίου του ΥΠ.ΜΕ, "Βασική θεωρη¬ 
τική εκπαίδευση υποψηφίων οδηγών", που έχει καθορι- 
σθεί για τους υποψηφίους οδηγούς αυτοκινήτων ή μοτο¬ 
σικλετών, σε θέματα κυκλοφοριακής αγωγής σχετικά με 
τις παραβάσεις που υπέπεσε και εξετασθεί θεωρητικά 
(γραπτά) και πρακτικά, σύμφωνα με τις ισχύουσες διατά¬ 
ξεις θεωρητικής και πρακτικής εξέτασης υποψηφίων οδη¬ 
γών. Η θεωρητική εξέταση γίνεται στο ερωτηματολόγιο 1 
(Γενικών γνώσεων υποψηφίων οδηγών), ενώ η πρακτική 
εξέταση σύμφωνα με τον παρακάτω πίνακα: 


Κατεχόμενη κατηγορία άδειας 
οδήγησης 

Υποχρέωση συμμετοχής στην 
πρακτική εξέταση 

Β 

Β 

Β & Γ 

Γ 

Β & Δ 

Δ 

Β,Γ&Δ 

Δ 

Β,Γ+Ε 

Γ+Ε 

Β,Γ+Ε &Δ+Ε 

Γ+Ε 


Η πρακτική εξέταση γίνεται από ειδική επιτροπή που 
αποτελείται αποκλειστικά από δύο εξεταστές του πίνακα 
Α που τηρείται στην Υπηρεσία. Η επιλογή των εξεταστών 
γίνεται από τον προϊστάμενο της Υπηρεσίας Μεταφορών 
και Επικοινωνιών της οικείας Νομαρχιακής Αυτοδιοίκη¬ 
σης. 

Η άδεια οδήγησης μοτοποδηλάτου επαναχορηγείται 
μετά από επιτυχή θεωρητική και πρακτική εξέταση σύμ¬ 
φωνα με τα ισχύοντα για τους υποψήφιους οδηγούς μο¬ 
τοποδηλάτων. 

Για την επανεξέταση των υποψηφίων οδηγών, απαιτεί¬ 
ται η υποβολή από τον ενδιαφερόμενο σχετικής αίτησης 
και αποδεικτικό καταβολής υπέρ του Δημοσίου του χρη¬ 
ματικού ποσού, (παράβολο), που κάθε φορά ισχύει για τις 
εξετάσεις των υποψηφίων οδηγών. 


2. Δικαίωμα συμμετοχής, στην κατά την προηγούμενη 
παράγραφο, επανεξέταση,έχει ο ενδιαφερόμενος μετά 
την παρέλευση χρονικού διαστήματος έξι (6) μηνών από 
την επόμενη της ημερομηνίας αφαίρεσηςτης άδειας οδή¬ 
γησης. Αν ο ίδιος παραβάτης-οδηγός συμπληρώσει το 
όριο των είκοσι πέντε (25) βαθμών ποινής, τουλάχιστον 
για δεύτερη φορά εντός πενταετίας από την επαναχορή- 
γησή της, η άδεια οδήγησης αφαιρείται και πάλι με την 
ίδια διαδικασία που περιγράφεται στο άρθρο 9 της πα¬ 
ρούσας, για διάστημα ενός (1) έτους. Αν ο ίδιος παραβά¬ 
της-οδηγός συμπληρώσει το όριο των είκοσι πέντε (25) 
βαθμών ποινής, τουλάχιστον για τρίτη ή περισσότερες 
φορές εντός πενταετίας από την προηγούμενη επαναχο- 
ρήγησή της, η άδεια οδήγησης αφαιρείται εκ νέου με την 
ίδια διαδικασία που περιγράφεται στο άρθρο 9, για διά¬ 
στημα δύο (2) ετών κάθε φορά μετά τη δεύτερη. 

Σε περίπτωση που έχουν εκδοθεί περισσότερα του ενός 
έγγραφα αφαίρεσης άδειας οδήγησης γιατον ίδιο οδηγό, 
τα οποία δεν έχουν εκτελεστεί, τότε ο παραβάτης-οδηγός 
έχει δικαίωμα συμμετοχής στην κατά την προηγούμενη 
παράγραφο, διαδικασία επανεξέτασής του, αφού παρέλ- 
θει χρονικό διάστημα από την επίδοσή του ίσο με 1,5 έτη 
για δύο αφαιρετήρια, 3,5 έτη για τρία αφαιρετήρια, 5,5 
έτη για τέσσερα αφαιρετήρια, κ.ο.κ. 

Για έγγραφα αφαίρεσης άδειας οδήγησης, που έχουν 
εκδοθεί πριν από την έναρξη ισχύος της παρούσας και 
δεν έχουν εκτελεστεί, ο παραβάτης- οδηγός επανεξετά¬ 
ζεται μετά παρέλευση χρονικού διαστήματος, ίσου με το 
άθροισμα του χρόνου αφαίρεσης που αναγράφεται στα 
πιο πάνω έγγραφα. 

3. Η Υπηρεσία που επαναχορηγεί άδεια οδήγησης, που 
είχε αφαιρεθεί κατ’ εφαρμογή του ΣΕΣΟ, ενημερώνει 
σχετικά την αρμόδια Υπηρεσία που τηρεί το αρχείο. 

4. Τα αναγκαία στοιχεία όλων των οδηγών, των οποίων 
οι άδειες οδήγησης έχουν αφαιρεθεί σύμφωνα με τις δια¬ 
τάξεις της παρούσας απόφασης, από οποιαδήποτε Δη¬ 
μόσια Αρχή, καταγράφονται σε ειδικό μηχανογραφικό 
αρχείο, απάτην καθ'ύλη αρμόδια Υπηρεσία του άρθρου 7 
της παρούσας. 

Άρθρο 11 
Νέοι οδηγοί 

Γ ια τους οδηγούς, οι οποίοι δεν έχουν συμπληρώσει 
τριετία από την ημερομηνία έκδοσης της πρώτης άδειας 
οδήγησης, κατηγορίας Α ή Β, οι βαθμοί ποινής που ανα- 
φέρονται στον πίνακα του άρθρου 3 της παρούσας από¬ 
φασης, προσαυξάνονται, για κάθε παράβαση, κατά τρεις 
(3). 

Άρθρο 12 

Μεταβατικές διατάξεις 

1. Βαθμοί ποινής για παραβάσεις του ΚΟΚ, ενταγμένες 


στο ΣΕΣΟ το οποίο είχε καθορισθεί με προγενέστερες 
της παρούσας διατάξεις, οι οποίες υπάρχουν στο αρχείο 
της Υπηρεσίας κατά την ημέρα ισχύος της παρούσας 
απόφασης, προστίθενται στους βαθμούς ποινής των πα¬ 
ραβάσεων του ΣΕΣΟ το οποίο καθορίζεται με την παρού¬ 
σα απόφαση εφαρμοζομένου των διατάξεων περί είκοσι 
πέντε (25), τουλάχιστον, βαθμών και περί χρόνου παρα¬ 
γραφής τεσσάρων (4) και δύο (2) ετών κατά περίπτωση. 

2. Άδειες οδήγησης που αφαιρέθηκαν ή θα αφαιρεθούν 
διότι η συμπλήρωση των 17 βαθμών ποινής έγινε μέχρι 
31/12/1999, επαναχορηγούνται σύμφωνα με τα καθορι¬ 
ζόμενα στην παρούσα απόφαση, εφαρμοζομένων όμως 
των διατάξεων της κ.υ.α. 45618/82, όσον αφορά το χρονι¬ 
κό διάστημα της αφαίρεσής τους. 

Άρθρο 13 

Καταργούμενες διατάξεις 

Από την ημερομηνία έναρξης της παρούσας απόφα¬ 
σης, επιφυλασσομένωντων διατάξεων του άρθρου 9 και 
10, παύουν να ισχύουν οι διατάξεις των κ.υ.α: α) 45618/82 
(ΒΊ072) β) 52142/64 28-2-1991 και γ) 69120/1105/ 
1999(ΒΊ675). 

Άρθρο 14 
Ισχύς 

Η παρούσα απόφαση ισχύει από 1 /1 / 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Νοεμβρίου 2002 

οι ΥΠΟΥΡΓΟΙ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΔΗΜΟΣΙΑΣ ΤΑΞΗΣ 

ΧΡΙΣΤΟΣ ΒΕΡΕΛΗΣ ΜΙΧΑΗΛ ΧΡΥΣΟΧΟΪΔΗΣ 





(Σφραγίδα Υπηρεσίας Υπογραφή) 

ΥΠΟΔΕΙΓΜΑ Υ2 

ΣΥΣΤΗΜΑ ΕΛΕΓΧΟΥ ΣΥΜΠΕΡΙΦΟΡΑΣ ΟΔΗΓΩΝ (ΣΕΣΟ) 

Υπηρεσία:. (ημερομηνία) 

. Αριθμ.Πρωτ... 

Προς:. 


κάτοχο της άδειας οδήγησης με αριθμό 


ΕΙΔΟΠΟΙΗΣΗ 

(Κοινή Απόφαση 67754/8530/2002 Υπουργών Δημόσιας Τάξης 
και Μεταφορών και Επικοινωνιών βάσει του άρθρου 107 του Κ.Ο.Κ) 

Από τα μέχρι σήμερα υπάρχοντα στοιχεία στο αρχείο της Υπηρεσίας μας, έχουν καταγραφεί στο μητρώο σας παρα¬ 
βάσεις του Κ.Ο.Κ που υπάγονται στο Σ.Ε.Σ.Ο, με σύνολο βαθμών ποινής.(.), όπως αναλύο¬ 

νται παρακάτω: 


α/α 

ΠΑΡΑΒΑΣΗ 

ΑΡΙΘΜ. 

ΚΥΚΛΟΦΟΡΙΑΣ 

ΟΧΗΜΑΤΟΣ 

ΑΣΤΥΝΟΜΙΚΗ 

ΑΡΧΗ 

ΒΑΘΜΟΙ 

ΠΟΙΝΗΣ 

ΚΩΔΙΚΟΣ 

ΗΜΕΡΟΜΗΝΙΑ 

ΩΡΑ 

































































ΣΥΝΟΛΟ ΒΑΘΜΩΝ ΠΟΙΝΗΣ: 

Σας πληροφορούμε ότι κάνοντας παραβάσεις, συμβάλλετε άμεσα στην πρόκληση τροχαίων ατυχημάτων με τραγι¬ 
κές συνέπειες για τους συνανθρώπους σας αλλά και για εσάς τον ίδιο. 

Αν συνεχίσετε να παραβαίνετε τον Κώδικα Οδικής Κυκλοφορίας και συμπληρώσετε το όριο των 25 βαθμών ποινής, 
η πολιτεία θα βρεθεί στη δυσάρεστη θέση ΝΑ ΣΑΣ ΑΦΑΙΡΕΣΕΙ την άδεια οδήγησης που κατέχετε. 

Οι παραβάσεις του Κ.Ο.Κπου υπάγονται στο Σ.Ε.Σ.Ο, παραγράφονται μετά την παρέλευση τετραετίας από 
τη διάπραξή τους ή διετίας για τους επαγγελματίες οδηγούς. 

Σας επισημαίνουμε ότι, αν σας αφαιρεθεί η άδεια οδήγησης, για την επαναπόκτησή της θα υποστείτε τη δοκιμα¬ 
σία της επανεκπαίδευσης και της επανεξέτασης, μετά από παρέλευση.(.) μηνών από την ημερομη¬ 

νία αφαίρεσής της. 


(Σφραγίδα Υπηρεσίας-Υπογραφή) 

ΥΠΟΔΕΙΓΜΑ Υ3 

ΣΥΣΤΗΜΑ ΕΛΕΓΧΟΥ ΣΥΜΠΕΡΙΦΟΡΑΣ ΟΔΗΓΩΝ (ΣΕΣΟ) 

Υπηρεσία :. (ημερομηνία). 

. Αριθ. Πρωτοκ.. 

Προς:. 


κάτοχο της άδειας οδήγησης με 
αριθμό. 

ΕΙΔΟΠΟΙΗΣΗ ΑΦΑΙΡΕΣΗΣ 
ΑΔΕΙΑΣ I ΚΑΝΟΤΗΤΑΣΟΔΗΓΗΣΗΣ 
(Κοινή Απόφαση 67754/8530/2002 Υπουργών Δημόσιας Τάξης 
και Μεταφορών και Επικοινωνιών βάσει του άρθρου 107 του ΚΟΚ) 

Σας πληροφορούμε ότι συμπληρώσατε το ανώτατο όριο βαθμών ποινής που έχει σαν συνέπεια την αφαίρεση της 
άδειας οδήγησης που κατέχετε, την οποία έχετε υποχρέωση να παραδώσετε μέσα σε διάστημα πέντε (5) ημερών στο 
Αστυνομικό Τμήμα. 

Για την επαναπόκτηση της θα υποστείτε την προβλεπόμενη εκπαίδευση και εξέταση, σύμφωνα με τη Υπουργική 
Απόφαση. 

Δικαίωμα για τη συμμετοχή σ'αυτές τις εξετάσεις έχετε μετά από.(.) μήνες από την ημερομηνία 

αφαίρεσης της άδειας σας. 

Οι παραβάσεις στις οποίες έχετε υποπέσει αναλύονται ως εξής : 



ΣΥΝΟΛΟ ΒΑΘΜΩΝ ΠΟΙΝΗΣ: 

Κοινοποίηση προς.με την παράκληση να μεριμνήσει για 

την αφαίρεση της παραπάνω αναφερομένης άδειας οδήγησης και την αποστολή της στην Υπηρεσία 


(Σφραγίδα Υπηρεσίας - Υπογραφή) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙΕΧ 223211 ΥΡΕΤ ΟΒ * ΡΑΧ 010 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 

Θ-ΓΤΙ3Μ: \Λ/θ5ΐΤΙ33ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυΐΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙθιτΊθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιΔ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠΘΐ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































